als_Latn dik_Latn sag_Latn
Trajneri i Skënderbeut, Mirel Josa, i intervistuar nga Sokol Xhihani për ‘Supersport’, nuk e fsheh lumturinë për titullin kampion, i treti personal për të dhe i pesti rresht për Skënderbeun: “Është një ndjesi e veçantë, natyrisht që jemi të lumtur, sepse tani mund të festojmë zyrtarisht. Uroj lojtarët dhe stafin drejtues, si dhe gjithë pjesët e një klubi futbolli, me drejtuesit dhe lojtarët”.
Ndeshja kundër Flamurtarit nuk ishte aq e lehtë sa mendohej: “Flamurtari na vuri në vështirësi të mëdha në disa momente dhe mund të na ikte ndeshja nga duart, ndaj nuk ishte e lehtë, si gjithë ky sezon. Kemi pasur edhe momente të vështira gjatë kampionatit, por klubi funksionon në mënyrë perfekte dhe skuadra është e qetë, e aftë të rikuperojë pas çdo gabimi. Nuk kemi gabuar disa ndeshje rresht”.
Sekreti i suksesit sipas Josës: “Gjithçka shkon mirë kur ka organizim dhe një strategji afatgjatë. Unë jam shumë i kënaqur nga puna ime në Korçë, sepse kam gjetur ambient të shkëlqyer dhe lojtarë shumë të mirë, që më kanë ndihmuar shumë. Siguria drejt titullit erdhi vetëm pas fitores në Kukës, ndaj që aty ishim të qetë dhe të sigurt, por festa dhe gëzimi zgjat pak, sepse nis puna për më tej”.
E ardhmja e Josës: “Nëse janë të kënaqur me punën time dhe të stafit tim dhe do të konfirmohemi, atëherë do të jem i lumtur”.
als_Latn als_Latn als_Latn als_Latn